Pielikums Nr.9
Iepirkuma – atklāta konkursa
“Kokskaidu granulu piegāde Cēsu novada Jaunpiebalgas apvienības pārvaldes vajadzībām “
 (ID Nr. CNJAP 2026/10) nolikumam

LĪGUMA PROJEKTS
Līgums Nr.________
Kokskaidu granulu piegāde Cēsu novada Jaunpiebalgas apvienības pārvaldes vajadzībām
__.daļa “daļas nosaukums”

Jaunpiebalgas pagastā, Cēsu novadā	
Līguma parakstīšanas datums ir pēdējā pievienotā drošā elektroniskā paraksta un tā laika zīmoga pievienošanas datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Jaunpiebalgas apvienības pārvalde, reģistrācijas Nr. 90000031033, Gaujas iela 4, Jaunpiebalga, Jaunpiebalgas pagasts, Cēsu novads, LV – 4125, tās pārvaldes vadītājas Daces Bišeres - Valdemieres personā, kura rīkojas uz Cēsu novada Jaunpiebalgas apvienības pārvaldes nolikuma pamata (turpmāk – PIRCĒJS), no vienas puses, un
_______________vienotais reģ. Nr._______, juridiskā adrese__________, (turpmāk - PIEGĀDĀTĀJS), tās ___________ personā, kurš rīkojas pamatojoties uz__________, no otras puses,
abi kopā turpmāk arī - PUSES, pamatojoties uz Cēsu novada Jaunpiebalgas apvienības pārvaldes rīkotā iepirkuma “Kokskaidu granulu piegāde Cēsu novada Jaunpiebalgas apvienības pārvaldes vajadzībām” ar identifikācijas Nr. CNJAP 2026/10, rezultātiem __ iepirkuma daļā,  noslēdz šādu līgumu (turpmāk – Līgums):
1. LĪGUMA PRIEKŠMETS UN TERMIŅŠ
1.1. PIEGĀDĀTĀJS apņemas pārdot un piegādāt PIRCĒJAM, un PIRCĒJS apņemas samaksāt un pieņemt kokskaidu granulas (turpmāk – Prece), saskaņā ar Tehnisko specifikāciju (Līguma 1. pielikums) un Finanšu piedāvājumu (Līguma 2. pielikums).
1.2. Prece PIRCĒJAM tiek piegādāta pa daļām – atsevišķās partijās atbilstoši pēc PIRCĒJA pieprasījuma, Finanšu piedāvājuma nosacījumiem un Tehniskajai specifikācijai. 
1.3. Preces piegādes vietas noteiktas Tehniskajā specifikācijā ( Līguma 1. pielikums).
1.4. PIEGĀDĀTĀJS apliecina, ka tas ir iepazinies ar PIRCĒJA prasībām attiecībā uz kokskaidu granulām un to piegādi, Tehnisko specifikāciju, iepirkuma noteikumiem, pilnībā saprot visus apstākļus, tajā skaitā vispārējus un konkrētus, kas varētu ietekmēt kurināmā cenu, Līgumcenas noteikšanu un kurināmā piegāžu izpildi, un ir ņēmis vērā visas šīs prasības.
1.5. Līgums stājas spēkā ar tā Pušu abpusējas parakstīšanas dienu un ir spēkā 12 (divpadsmit) mēnešus no Līguma spēkā stāšanās dienas
2. LĪGUMA SUMMA UN NORĒĶINU KĀRTĪBA
2.1. PIEGĀDĀTĀJS piegādā PIRCĒJAM Līguma priekšmetā minēto Preci par cenu kāda norādīta PIEGĀDĀTĀJA Iepirkumam iesniegtajā Finanšu piedāvājumā (2.pielikums).
2.2. Līguma priekšmetā paredzētā visa kokskaidu granulu piegāžu kopējā vērtība, ieskaitot visus ar Līguma izpildi saistītos izdevumus, ir ____________ EUR (summa vārdiem) bez pievienotās vērtības nodokļa (turpmāk – Līgumcena). 
2.3. Pievienotās vērtības nodoklis tiek piemērots saskaņā ar spēkā esošajiem Latvijas Republikas normatīvajiem aktiem un tiek aprēķināts un maksāts atbilstoši normatīvajos aktos noteiktajai kārtībai.
2.4. Līguma summā ir ietvertas izmaksas, kas saistītas ar Preču piegādi (transporta izdevumi), izkraušanas izmaksas, piemērojamie nodokļi, izņemot PVN.
2.5. Līguma summa par Preci, kas piegādāta atbilstoši Līguma noteikumiem un ir kvalitatīva, tiek samaksāta saskaņā ar veiktās piegādes apjomu, PIRCĒJAM pārskaitot naudu uz PIEGĀDĀTĀJA norādīto norēķinu kontu, kas norādīts šajā Līgumā, ne vēlāk kā 20 (divdesmit) dienu laikā no Preces  saņemšanas un attiecīgas pavadzīmes abpusējas parakstīšanas dienas.
2.6. PIEGĀDĀTĀJS rēķinu sagatavo elektroniskā formātā (datnes formāts XML) un iesniedz PIRCĒJA eAdresē _DEFAULT@90000031033, rēķina laukā Piezīmes (Note) obligāti norādot Līguma Nr. un Jaunpiebalgas apvienības pārvalde.
2.7. Prece  tiek uzskatīta par apmaksātu dienā, kurā PIRCĒJS veicis maksājumu.
2.8. Līguma 1. un 2.pielikumā norādītie Preces piegādes apjomi ir uzskatāmi par prognozējamiem apjomiem Līguma darbības termiņā. PIRCĒJS ir tiesīgs iepirkt tādu Preces apjomu (daudzumu), kāds nepieciešams tā darbības nodrošināšanai un samazināt vai palielināt Līguma pielikumā norādīto apjomu, atkarībā no gada sezonas un laika apstākļiem un PĀRDEVĒJAM nav tiesību pieprasīt, lai PIRCĒJS Līguma darbības laikā nopirktu un apmaksātu Preci Līguma 1. un 2.pielikumā minētajā piegādes apjomā (daudzumā), t.sk. nemaksājot līgumsodu, neatlīdzinot zaudējumus un nepiemērojot paaugstinātas cenas.
2.9. PIEGĀDĀTĀJS nodrošina Līgumā noteiktās Preces cenas nemainīgumu visā šī Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Preces cenas paaugstināšanai.
3. PREČU PIEGĀDES KĀRTĪBA, PRECES KVALITĀTE, PIEGĀDĀTĀS PRECES TRŪKUMU NOVĒRŠANA
3.1. PIRCĒJS veic Preces piegādes pasūtījumu, izmantojot PIEGĀDĀTĀJA kontakttālruni ____________, vai ar e-pasta starpniecību: _________________.
3.2. PIEGĀDĀTĀJA pienākums ir pēc PIRCĒJA pilnvarotās personas pasūtījuma 5 (piecu) darba dienu laikā,  vai citā termiņā par kuru PUSES ir vienojušās, piegādāt PIRCĒJAM Preces Līgumā noteiktajā kārtībā un termiņos. PIEGĀDĀTĀJAM ir pienākums konkrētu Preces piegādes laiku un vietu saskaņot ar PIRCĒJA kontaktpersonu. 
3.3. Preces  piegādi un Preces apjoma atbilstību PUŠU pilnvarotās personas apliecina, parakstot preču pavadzīmi – rēķinu. 
3.4. PIEGĀDĀTĀJS piegādā preces PIRCĒJAM ar savu transportu un uzņemas visus transportēšanas  un izkraušanas (ja attiecas uz iepirkuma daļu) izdevumus.
3.5. Katra Preces piegāde tiek noformēta ar normatīvajos aktos noteiktajā kārtībā izrakstītu, Preces pavadzīmi – rēķinu, samaksas noteikumos norādot tikai apmaksas veidu. 
3.6. Preces pieņemšanu pēc daudzuma un kvalitātes veic PIRCĒJA pilnvarotā persona. Piegādātā Preces pieņemšana tiek izdarīta vienlaicīgi ar katras atsevišķās piegādātās kravas pavadzīmes sastādīšanu un parakstīšanu.
3.7. PIRCĒJAM, pieņemot Preci, ir pienākums pārbaudīt Preces apjoma atbilstību pasūtījumam. No Preces pavadzīmes – rēķina parakstīšanas brīža PIRCĒJS ir tiesīgs 7 (septiņu) dienu laikā izvirzīt pretenzijas par Preces atbilstību tehniskajā specifikācijā minētajiem kvalitātes standartiem, par to rakstveidā informējot PIEGĀDĀTĀJU.
3.8. Līdz Preces nodošanai PIRCĒJAM visus ar Preci saistītos riskus uzņemas PIEGĀDĀTĀJS.
3.9. PIEGĀDĀTĀJS garantē, ka piegādātā Prece būs augstas kvalitātes un atbilstoša Līguma noteikumiem, Tehniskajai specifikācijai un iepirkumā iesniegtajam piedāvājumam, kā arī visu to Latvijas Republikas un Eiropas Savienības spēkā esošo normatīvo aktu prasībām, kas uz to attiecas. PIRCĒJAM ir tiesības jebkurā brīdī veikt Preces kvalitātes atbilstības pārbaudi iepirkuma piedāvājumam.
3.10. Piegādātā Prece atzīstama par kvalitatīvu, ja tā atbilst Tehniskajai specifikācijai, Līguma noteikumiem un Latvijas Republikā spēkā esošajos normatīvajos aktos noteiktajām prasībām. 
3.11. Preces nodošanas laikā PIEGĀDĀTĀJAM jāizsniedz PIRCĒJAM uz Preci attiecināmā dokumentācija, ja tāda ir nepieciešama saskaņā ar spēkā esošiem normatīviem aktiem vai šo Līgumu.
3.12. Gadījumā, ja PIRCĒJAM rodas šaubas par Preces kvalitāti vai atbilstību Līguma pielikumos noteiktajām prasībām, tad viņš ir tiesīgs piesaistīt neatkarīgu ekspertu/testēšanas laboratoriju granulu kvalitātes testa veikšanai. Gadījumā, ja tiek konstatēts, ka Preces  kvalitāte neatbilst Tehniskajās specifikācijās minētajām minimālajām kvalitātes prasībām, PIEGĀDĀTĀJAM ir pienākums  segt PIRCĒJAM testēšanas laboratorijas/eksperta  pakalpojuma izmaksas, nekavējoties, bet ne vēlāk kā 24 stundu laikā aizvietot nekvalitatīvo Preces partiju ar atbilstošas kvalitātes Preci, kā arī segt PIRCĒJAM visus zaudējumus, kuri PIRCĒJAM būs radušies, izmantojot nekvalitatīvo Preci. PIEGĀDĀTĀJS piekrīt, ka PIRCĒJS šajā punktā minētās testēšanas laboratorijas/eksperta pakalpojuma izmaksas un radušos zaudējumu apmērus var ieturēt ieskaita veidā no PIEGĀDĀTĀJAM izmaksājamām summām, par to rakstveidā informējot PIEGĀDĀTĀJU.
3.13. PIRCĒJA atbildīgā persona, konstatējot saņemto Preču neatbilstību spēkā esošajiem tiesību aktiem un šajā Līgumā noteiktajām prasībām, nosūta PIEGĀDĀTĀJA atbildīgajai personai rakstisku pretenziju.
3.14. PIEGĀDĀTĀJS novērš piegādātās Preces trūkumus, apmainot pret jaunu Preci 3 (trīs) darba dienu laikā no pretenzijas saņemšanas.
3.15. Prece neatbilst Līguma noteikumiem, ja:
3.15.1. tā neatbilst Tehniskajā specifikācijā, normatīvajos aktos vai normatīvtehniskajos dokumentos noteiktajām prasībām, kā arī parasti izvirzāmām prasībām – tai nepiemīt īpašības un izpildījums, kāds parasti piemīt tāda paša veida precei un kādu PIRCĒJS var pamatoti gaidīt, ņemot vērā Preces raksturu un izvirzītās prasības;
3.15.2. tā nav derīga mērķiem, kādi paredzēti normatīvtehniskajos dokumentos, bet, ja tādu nav, – mērķiem, kādiem tāda paša apraksta Prece parasti tiek izmantota;
3.15.3. tā nav derīga mērķiem, kuriem PIRCĒJAM Prece ir nepieciešama; 
3.15.4. par to sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār un tāpēc Preci nav iespējams lietot paredzētajam nolūkam;
3.15.5. tā nav iepakota, bet iepakojums ir nepieciešams, lai Prece saglabātu savas lietošanas īpašības.
3.16. PIEGĀDĀTĀJS, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
3.17. PIEGĀDĀTĀJS ir atbildīgs par to, lai arī tā piesaistītie apakšuzņēmēji un sadarbības partneri ievērotu 3.16.punktā noteiktās prasības.
3.18. Pēc PIRCĒJA pieprasījuma PIEGĀDĀTĀJS iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
3.19. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pircējam ir tiesības:
3.19.1. pieprasīt attiecīgo preču vai pakalpojumu nomaiņu;
3.19.2. piemērot līgumsodu saskaņā ar līguma 4.6. punktu;
3.19.3. vienpusēji izbeigt Līgumu, ja pārkāpums netiek novērsts PIRCĒJA noteiktajā termiņā.
4. PUŠU ATBILDĪBA
4.1. PUSES viena otrai ir atbildīgas par līgumsaistību pārkāpšanu, kā arī zaudējumu radīšanu kādai no PUSĒM saskaņā ar Latvijas Republikas normatīvajiem aktiem un šo Līgumu.
4.2. Gadījumā, ja PIEGĀDĀTĀJA piegādātā Prece neatbilst Līguma 1.pielikumā pievienotās Tehniskās specifikācijas/Tehniskā piedāvājuma prasībām (piegādātās Preces neatbilstība pārsniedz vairāk kā 5% no norādītajām prasībām), PIRCĒJAM ir tiesības nepieņemt piegādāto kurināmo un par katru katras kurināmā kravas neatbilstību piemērot līgumsodu 5% (pieci procenti) apmērā no kravas pavaddokumentos uzskaitītās kurināmā kravas vērtības. 
4.3. Ja PIEGĀDĀTĀJS kavē Līguma pielikumā minēto Preces piegādes termiņu vai Tehniskajā specifikācijā/Tehniskajā piedāvājumā minēto termiņu, PIEGĀDĀTĀJS maksā PIRCĒJAM nokavējuma procentus 0,5% (nulle komats pieci procenti) apmērā no Līgumcenas par katru termiņa kavējuma dienu.
4.4. Ja PIRCĒJS neveic samaksu par piegādāto Preci Līgumā noteiktajā termiņā, tad tas PIEGĀDĀTĀJAM maksā nokavējuma procentus 0,5 % (nulle komats pieci procenti) apmērā no summas, kas nav samaksāta, par katru nokavēto dienu.
4.5. Ja PIRCĒJS vienpusēji izbeidz Līgumu, pamatojoties uz Līguma 8.6.apakšpunktu, PIEGĀDĀTĀJS maksā PIRCĒJAM līgumsodu 10% (desmit procentus) no Līguma cenas apmēra EUR ar PVN 10 (desmit) kalendāro dienu laikā no dienas, kad PIRCĒJS paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz PIEGĀDĀTĀJA juridisko adresi vai elektroniski ar drošu elektronisko parakstu, nosūtot vēstuli uz Līgumā norādīto PIEGĀDĀTĀJA e- adresi.
4.6. Ja Līguma izpildē tiek konstatēti preces vai pakalpojumi, kuru izcelsme ir Krievijas Federācijā vai Baltkrievijas Republikā, Izpildītājs maksā PIRCĒJAM līgumsodu 500,00 EUR (pieci simti euro, 00 centi) apmērā par katru šādu konstatēto gadījumu. Līgumsoda samaksa neatbrīvo PIEGĀDĀTĀJU no pienākuma nekavējoties aizvietot neatbilstošas Preces ar prasībām atbilstošām alternatīvām uz sava rēķina.
4.7. Jebkura šajā Līgumā noteiktā līgumsoda samaksa neatbrīvo PUSES no to saistību pilnīgas izpildes.
5. LĪGUMA GROZĪJUMI UN LĪGUMA IZBEIGŠANA
5.1. Līguma grozījumus ierosina tā PUSE, kas saskata grozījumu nepieciešamību, iesniedzot grozījumu ierosinājuma pamatojumu. Līgumu groza un/vai papildina, PUSĒM noslēdzot rakstisku vienošanos, kas kļūst par Līguma neatņemamo sastāvdaļu.
5.2. Lemjot par Līguma grozījumu veikšanu, PUSES ievēro Publisko iepirkumu likuma 61.panta noteikumus. PUSĒM ir tiesības veikt Līguma grozījumus, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
5.2.1. grozījumi ir nebūtiski;
5.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
5.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
5.3. Saskaņā ar Publisko iepirkumu likumu PIRCĒJS Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
5.3.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
5.3.2. piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, PIRCĒJS, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 5.3.3. līdz 5.3.4. punktam;
5.3.3. piemērojot Publisko iepirkumu likuma 61. panta trešās daļas 2. punktu, - ietverot papildu apjomus, kas sākotnēji nav paredzēti iepirkumā un Līgumā, PIRCĒJAM ir nepieciešami papildu Prece, kas nebija iekļauti sākotnējā iepirkumā, un Uzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzēto . Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
5.3.4. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus PIRCĒJS iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
5.4. Līguma darbība var tikt izbeigta pirms termiņa, PUSĒM par to rakstiski vienojoties.
5.5. PIEGĀDĀTĀJAM ir tiesības vienpusēji atkāpties no Līguma, ja PIRCĒJS neveic maksājumu Līguma noteiktajā kārtībā un termiņā, un kavējums pārsniedz 30 (trīsdesmit) kalendārās dienas.
5.6. PIRCĒJS, rakstiski brīdinot PIEGĀDĀTĀJU, ir tiesīgs vienpusēji lauzt Līgumu, ja:
5.6.1. Pakalpojums tiek sniegts neatbilstoši Līguma vai saistošo normatīvo aktu noteikumiem;
5.6.2. PIEGĀDĀTĀJS, Līguma noslēgšanas vai izpildes laikā, sniedzis nepatiesas vai nepilnīgas ziņas vai apliecinājumus, vai veicis prettiesisku darbību; 
5.6.3. situācija, kad PIEGĀDĀTĀJAM ir nosūtītas 2 (divas) pamatotas pretenzijas, kas piestādītas pamatojoties uz sastādītiem aktiem par būtiskiem Preces sniegšanas trūkumiem;
5.6.4. PIEGĀDĀTĀJS nodevis Līguma saistības citai personai vai nomainījis apakšuzņēmējus bez saskaņošanas ar PIRCĒJU; 
5.6.5. PIEGĀDĀTĀJA prettiesiskas darbības (bezdarbības) rezultātā PIRCĒJAM ir nodarīti materiālie zaudējumi;
5.6.6. PIEGĀDĀTĀJS nepilda jebkādas Līguma saistības, un neatbilstības nav novērstas 10 (desmit) dienu laikā no rakstiska brīdinājuma saņemšanas;
5.6.7.  PIEGĀDĀTĀJAM pasludināta maksātnespēja;
5.6.8. ir apturēta  PIEGĀDĀTĀJA saimnieciskā darbība;
5.6.9.  gadījumos saskaņā ar Publisko iepirkumu likuma 64. pantu;
5.6.10. Līguma izpildes laikā PIEGĀDĀTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.7. Ja PIRCĒJS lauž Līgumu 8.6. apakšpunktos norādītajos gadījumos, tam nav pienākums atlīdzināt jebkādus zaudējumus vai izdevumus, kādi PIEGĀDĀTĀJAM ir vai būtu radušies Līguma laušanas dēļ.
5.8. PIRCĒJAM ir tiesības vienpusēji lauzt Līgumu, ja pirms Līguma noslēgšanas Līguma 5.6. apakšpunktā minētie attiecīgie apstākļi bija pastāvējuši, bet PIRCĒJAM tie nebija zināmi.
5.9. Piemērojot Publisko iepirkumu likuma 61. panta trešās daļas 4. punktu, PIEGĀDĀTĀJU var aizstāt ar citu PIEGĀDĀTĀJU šādos gadījumos:
5.9.1. Pēc PIEGĀDĀTĀJA uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Izpildītāja vietā pilnībā vai daļēji stājas cits ekonomikas dalībnieks (piegādātājs), kurš atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām un uz kuru neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētie izslēgšanas iemesli, kā arī netiek veiktas citas būtiskas Līguma izmaiņas un to mērķis nav izvairīties no Publisko iepirkumu likuma noteikumu piemērošanas;
5.9.2. PIRCĒJS pats pārņem PIEGĀDĀTĀJA pienākumus Līguma izpildē un saistību izpildi pret tā apakšuzņēmējiem.
5.10. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no PIEGĀDĀTĀJA puses. Šajā gadījumā, Izpildītājs maksā PIRCĒJAM līgumsodu 10% (desmit procentu) apmērā no līgumcenas apmēra EUR bez PVN 10 (desmit) kalendāro dienu laikā, no dienas, kad PIEGĀDĀTĀJS paziņojis PIRCĒJAM par Līguma laušanu. 
5.11.  Ja Līguma darbības laikā izveidojas apstākļi, kad nepieciešama Līguma darbības pārtraukšana PUSES par to rakstveidā vienojas atsevišķi. 
6. APAKŠUZŅĒMĒJI,  LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
6.1. Ne vēlāk kā uzsākot Līguma izpildi, PIEGĀDĀTĀJS iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu (Līguma _.pielikums/tiks precizēts), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Pārdevēja apakšuzņēmēju apakšuzņēmējus. Līguma izpildes laikā PIEGĀDĀTĀJS paziņo PIRCĒJAM par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
6.2. PIEGĀDĀTĀJS nav tiesīgs bez saskaņošanas ar PIRCĒJU veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. PIRCĒJS var prasīt apakšuzņēmēja viedokli par nomaiņas iemesliem. 
6.3. PIRCĒJS nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām iepirkuma procedūrā PIEGĀDĀTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā PIEGĀDĀTĀJS atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem izslēgšanas iemesliem;
6.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem izslēgšanas iemesliem;
6.3.4. apakšuzņēmēja maiņas rezultātā tiktu izdarīti tādi grozījumi PIEGĀDĀTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. PIRCĒJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pārbaudot jaunā apakšuzņēmēja atbilstību, PIRCĒJS piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad PIRCĒJS lemj par atļaujas sniegšanu PIEGĀDĀTĀJAM nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts PIRCĒJAM.
6.6. PIRCĒJS pieņem lēmumu atļaut vai atteikt PIEGĀDĀTĀJA apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
6.7. PIEGĀDĀTĀJS apakšuzņēmēju piesaistīšanas vai nomaiņas gadījumā iesniedz PIRCĒJAM apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju) un Līguma 6.8.punktā norādītos dokumentus un informāciju.
6.8. PIEGĀDĀTĀJAM par apakšuzņēmēju jāiesniedz PIRCĒJAM šādi dokumenti:
6.8.1. pieteikums apakšuzņēmēju nomaiņai vai piesaistīšanai, norādot apakšuzņēmējam nododamo darbu veidu un sniedzamo pakalpojumu vērtību, 
6.8.2. piekrišanas raksts, kas apliecina nomainītā vai piesaistītā apakšuzņēmēja gatavību veikt konkrētos darbus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. 
6.8.3. apakšuzņēmēja kvalifikāciju apliecinoši dokumenti saskaņā ar iepirkuma procedūras dokumentāciju, ja tāda prasība izvirzīta, - attiecas gadījumos, kad PIEGĀDĀTĀJS Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
6.9. Grozījumi Līgumam pievienotajā apakšuzņēmēju sarakstā tiek noformēti, reģistrējot PIRCĒJA saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
6.10. Apakšuzņēmēja piesaistīšana Līguma izpildē pēc PIEGĀDĀTĀJA iniciatīvas, neatbrīvo PIEGĀDĀTĀJU no atbildības par šī Līguma izpildi kopumā vai kādu no daļām, kā arī neuzliek PIRCĒJAM papildus pienākumus un saistības. 
6.11. PIEGĀDĀTĀJS ir atbildīgs par to, lai saskaņā ar šo Līgumu darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez PIRCĒJA rakstiskas piekrišanas.
6.12. PIRCĒJS nav atbildīgs par PIEGĀDĀTĀJA nokavētiem vai vispār neveiktiem norēķiniem ar tā piesaistītajiem apakšuzņēmējiem.
7. NEPĀRVARAMA VARA
7.1. PUSES tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru iepriekš nebija iespējams ne paredzēt ne novērst.
7.2. PUSES nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
7.3. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no PUŠU rīcības, t.i., ko PUSES nespēja kontrolēt, pret kuriem šī PUSE nebūtu varējis saprātīgi nodrošināties pirms Līguma noslēgšanas, pēc to rašanās nevar novērst vai pārvarēt. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā PUSE nevar iespaidot un kas nav saistīts ar tā kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē PUSES iespēju veikt Līguma izpildi: kari, revolūcijas, ugunsgrēki, plūdi, epidēmijas u.c. 
7.4. Ja izceļas nepārvaramas varas situācija, PIEGĀDĀTĀJS nekavējoties paziņo PIRCĒJAM rakstiski par šādiem apstākļiem, to cēloņiem un paredzamo ilgumu. Ja PIRCĒJS rakstiski nav norādījis citādāk, PIEGĀDĀTĀJAM ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. Jebkurai no PUSĒM ir tiesības vienpusēji pārtraukt Līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk kā trīs (3) mēnešus.
7.5. Jebkurai no PUSĒM jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ.
7.6. Ja nepārvaramas varas apstākļi pastāv ilgāk par 30 (trīsdesmit) dienām, PUSES var vienoties par  Līguma darbības apturēšanu vai pārtraukšanu un tādā gadījumā PIEGĀDĀTĀJAM ir tiesības saņemt norēķinu par faktiski veikto preces piegādi, kas tiek fiksēti ar PUŠU sastādītu aktu.
7.7. Ikvienai PUSEI jebkurā laikā jābrīdina otra PUSE par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu.
8. STRĪDU IZSKATĪŠANA
8.1. Ja viena PUSE ir pārkāpusi kādu no Līguma noteikumiem, otrai PUSEI ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
8.2. Jebkuras nesaskaņas, domstarpības vai strīdi, kas var rasties Līguma izpildes laikā, tiks risināti Pušu savstarpēju pārrunu ceļā.
8.3. Ja Puses 30 (trīsdesmit) dienu laikā nespēj vienoties, tad strīds risināms Latvijas Republikas normatīvajos aktos noteiktajā kārtībā Latvijas Republikas tiesā.
9. FIZISKO PERSONU DATU AIZSARDZĪBA
9.1. Pusēm  ir tiesības apstrādāt no otras puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. 
9.2. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. 
9.3. Puses apņemas bez iepriekšējas rakstveida saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 
9.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tad pirms šādu datu nodošanas Puse, izvērtējot apstrādes mērķa pamatojumu, rakstiski saskaņo šādas informācijas nodošanu ar otru Pusi, ja vien normatīvie akti to neaizliedz. 
9.5. PIRCĒJS un PĀRDEVĒJS vienojas, ka PIRCĒJS tā darbības un šī Līguma izpildes nodrošināšanai var nodot no PĀRDEVĒJA saņemtos fizisko personu datus personām (Apstrādātājiem), kas sniedz PIRCĒJAM pakalpojumus tā darbības un šī Līguma izpildes nodrošināšanai, kā arī apstrādāt personas datus savstarpējas saziņas nodrošināšanai un padarīt šādus datus pieejamus trešajām personām, norādot tos ar Darbu izpildi saistītajā dokumentācijā. PĀRDEVĒJS nodrošina tiesiska pamata iegūšanu savu darbinieku datu apstrādei šajā punktā minētajā kārtībā. 
9.6. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
10. CITI NOTEIKUMI
10.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un Pakalpojuma sniegšanu.
10.2. Šis Līgums ir saistošs kā PUSĒM, tā arī to tiesību un pienākumu pārņēmējiem. Nevienai no PUSĒM nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras PUSES rakstiskas piekrišanas. Izņēmumi pieļaujami Līgumā noteiktajā kārtībā attiecībā uz darba veicēju vai apakšuzņēmēju nomaiņu vai jaunu darba veicēju vai apakšuzņēmēju iesaistīšanu Līguma izpildē, vai gadījumā, ja PUSES saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, PUSEI, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru PUSI par saistību un tiesību pārņemšanas tiesisko pamatu un saistību un tiesību pārņēmēju. 
10.3. Ja kāds no Līguma punktiem un punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
10.4. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras PUSES iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai kāda PUSE ir noteikusi citādi. 
10.5. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, PUSES piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai PUSEI pienākumu.
10.6. Ja starp Līgumu un tā pielikumiem vai citiem ar pakalpojuma izpildi saistītajiem dokumentiem rodas pretrunas, PIRCĒJAM ir tiesības noteikt prioritāro dokumentu/prasību.
10.7. Par Līguma izpildei būtisko rekvizītu maiņu, kā arī par izmaiņām amatpersonu ar paraksta tiesībām sastāvā, PUSES informē viena otru 5 (piecu) dienu laikā. Ja kāda no PUSĒM neinformē otru PUSI par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai PUSEI. 
10.8. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.  
10.9. Strīdus un domstarpības, kas PUSĒM var rasties Līguma izpildes gaitā par Līgumu un tā izpildi, PUSES risina pārrunu ceļā, noformējot to rakstveidā un parakstot PUSĒM vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā.
10.10. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
10.10.1. PIRCĒJA atbildīgā persona: <amats, vārds uzvārds>, tālrunis <tālrunis>, elektroniskā pasta adrese:<e-pasta adreses>;
10.10.2. PIEGĀDĀTĀJA atbildīgā persona: <amats, vārds uzvārds>, tālrunis <tālrunis>, elektroniskā pasta adrese:<e-pasta adreses>.: 
10.11. [bookmark: _Hlk528917859]PUSES apņemas 5 (piecu) darba dienu laikā informēt otru PUSI par rekvizītu, kontaktinformācijas izmaiņām.
10.12. Līgums sagatavots un parakstīts divos identiskos eksemplāros latviešu valodā uz …. Viens Līguma eksemplārs nodots PIRCĒJAM, bet otrs – PIEGĀDĀTĀJAM. Abiem Līguma eksemplāriem ir vienāds juridisks spēks.
VAI  
10.13. Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu.
 Līguma parakstīšanas datums ir pēdējā parakstītāja laika zīmoga datums un laiks [pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)]. 
10.14. Līgumam ir divi pielikumi, kas ir neatņemamas Līguma sastāvdaļas:
1.pielikums - Tehniskā specifikācija/Tehniskais piedāvājums
2.pielikums - Finanšu piedāvājums.
9. PUŠU REKVIZĪTI UN PARAKSTI

** Līguma 1. un 2.pielikums tiek sagatavoti atbilstoši Iepirkuma Nolikumam un Piedāvājumam, un tiek pievienoti Līgumam, to parakstot.

